title: Vykonávacie nariadenie Komisie (EÚ) 2015/462 z  19. marca 2015 , ktorým sa stanovujú vykonávacie technické predpisy, pokiaľ ide o postupy schvaľovania orgánmi dohľadu pri zriaďovaní účelovo vytvorených subjektov, pri spolupráci a výmene informácií medzi orgánmi dohľadu v súvislosti s účelovo vytvorenými subjektmi a pri stanovovaní formátov a vzorov, prostredníctvom ktorých účelovo vytvorené subjekty vykazujú informácie v súlade so smernicou Európskeho parlamentu a Rady 2009/138/ES  Text s významom pre EHP

text:
               20.3.2015

               SK

               Úradný vestník Európskej únie

               L 76/23

         VYKONÁVACIE NARIADENIE KOMISIE (EÚ) 2015/462
   z 19. marca 2015,
   ktorým sa stanovujú vykonávacie technické predpisy, pokiaľ ide o postupy schvaľovania orgánmi dohľadu pri zriaďovaní účelovo vytvorených subjektov, pri spolupráci a výmene informácií medzi orgánmi dohľadu v súvislosti s účelovo vytvorenými subjektmi a pri stanovovaní formátov a vzorov, prostredníctvom ktorých účelovo vytvorené subjekty vykazujú informácie v súlade so smernicou Európskeho parlamentu a Rady 2009/138/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) (1), a najmä na jej článok 211 ods. 2 písm. a) a článok 211 ods. 2 písm. b),
   keďže:

               (1)

               Predtým, ako sa riziká prenesú z poisťovní alebo zaisťovní na účelovo vytvorené subjekty, zriadenie týchto subjektov si vyžaduje schválenie orgánmi dohľadu. Podmienky a postupy, ktoré treba dodržiavať pri udeľovaní a odnímaní tohto schválenia, vrátane požiadaviek na dokumentáciu upravuje smernica 2009/138/ES a toto nariadenie by ich malo dopĺňať.

               (2)

               Ak účelovo vytvorený subjekt preberá riziká od viac než jednej poisťovne alebo zaisťovne, tento účelovo vytvorený subjekt by si mal zachovať aktíva, ktorých výška je rovná alebo vyššia ako jeho súhrnná maximálna expozícia voči riziku pri zohľadnení každého jednotlivého zmluvného záväzku. Keď orgán dohľadu udeľuje schválenie, mal by posúdiť, či je táto povinnosť splnená, a zohľadniť každý jednotlivý zmluvný mechanizmus a presun rizika.

               (3)

               Medzi orgánmi dohľadu je dôležité stanoviť postupy spolupráce a výmeny informácií pre prípad, že účelovo vytvorený subjekt sídli v členskom štáte, ktorý nie je členským štátom, v ktorom sídli poisťovňa alebo zaisťovňa, od ktorej preberá riziko. Spolupráca a výmena informácií medzi týmito orgánmi dohľadu je obzvlášť významná v procese schvaľovania účelovo vytvoreného subjektu orgánom dohľadu. Ak zároveň dôjde k významným zmenám, ktoré majú potenciálny vplyv na súlad účelovo vytvoreného subjektu s požiadavkami článku 211 smernice 2009/138/ES, a ak je povolenie odňaté alebo uplynie jeho platnosť, na zabezpečenie účinného e efektívneho dohľadu je nevyhnutná spolupráca a výmena informácií medzi týmito orgánmi dohľadu.

               (4)

               Požiadavky na predkladanie informácií orgánom dohľadu, ktoré sú stanovené v článku 325 delegovaného nariadenia Komisie (EÚ) 2015/35 (2), by orgánom dohľadu nad účelovo vytvorenými subjektmi mali umožňovať posúdiť nepretržitý súlad s príslušnými požiadavkami. Uvedené požiadavky by mali byť doplnené vzormi a formátmi, ktoré sa stanovujú v tomto nariadení.

               (5)

               S cieľom jasnejšie pochopiť príslušné technické pravidlá, ktoré sa majú stanoviť, je nevyhnutné vymedziť termín „účelovo vytvorený subjekt určený pre viaceré dojednania“.

               (6)

               Toto nariadenie vychádza z návrhu vykonávacích technických predpisov, ktoré Komisii predložil Európsky orgán pre poisťovníctvo a dôchodkové poistenie zamestnancov (EIOPA).

               (7)

               EIOPA uskutočnil otvorené verejné konzultácie o návrhu vykonávacích technických predpisov, z ktorých vychádza toto nariadenie, analyzoval možné súvisiace náklady a prínosy a požiadal o stanovisko Skupinu zainteresovaných strán v poisťovníctve a zaisťovníctve zriadenú v súlade s článkom 37 nariadenia Európskeho parlamentu a Rady (EÚ) č. 1094/2010 (3),

               (8)

               S cieľom zvýšiť mieru právnej istoty v súvislosti s režimom dohľadu počas obdobia postupného zavádzania podľa článku 308a smernice 2009/138/ES, ktoré sa začne 1. apríla 2015, je dôležité zabezpečiť, aby toto nariadenie nadobudlo účinnosť čo najskôr, a to dňom nasledujúcim po jeho uverejnení v Úradnom vestníku Európskej únie,

         PRIJALA TOTO NARIADENIE:
   Článok 1
   Predmet úpravy
   Týmto nariadením sa stanovujú:

               a)

               postupy, ktorými sa treba riadiť pri udeľovaní a odnímaní schválenia orgánom dohľadu v súvislosti so zriadením účelovo vytvorených subjektov;

               b)

               postupy, ktorými sa treba riadiť pri spolupráci a výmene informácií medzi orgánom dohľadu členského štátu, v ktorom sídli účelovo vytvorený subjekt, a orgánom dohľadu členského štátu, v ktorom sídli poisťovňa alebo zaisťovňa, z ktorej sa prenáša riziko;

               c)

               formáty a vzory, ktoré má účelovo vytvorený subjekt používať pri výročnom podávaní informácií.

         Článok 2
   Vymedzenie pojmu
   Na účely tohto nariadenia „účelovo vytvorený subjekt určený pre viaceré dojednania“ je účelovo vytvorený subjekt, ktorý preberá riziká na základe viac než jedného osobitného zmluvného dojednania od jednej alebo viacerých poisťovní alebo zaisťovní.
   Článok 3
   Schválenie orgánom dohľadu týkajúce sa zriadenia účelovo vytvorených subjektov
   Na zriadenie ústredia na území určitého členského štátu musí účelovo vytvorený subjekt požiadať orgán dohľadu tohto členského štátu o povolenie.
   Článok 4
   Rozhodnutie orgánu dohľadu
   1.   Orgán dohľadu členského štátu, v ktorom sídli alebo bude zriadený účelovo vytvorený subjekt, o žiadosti o povolenie rozhodne do šiestich mesiacov od dátumu doručenia tejto žiadosti.
   2.   Vo svojom rozhodnutí o udelení schválenia orgán dohľadu uvedie činnosti, pre ktoré účelovo vytvorený subjekt dostal povolenie a ak je to vhodné aj všetky obchodné podmienky vzťahujúce sa na tieto činnosti.
   3.   V prípadnom rozhodnutí neudeliť povolenie musí byť uvedené úplné odôvodnenie a toto rozhodnutie musí orgán dohľadu žiadateľovi oznámiť.
   Článok 5
   Požiadavky na preukazovanie súladu a dokumentáciu
   Keď účelovo vytvorený subjekt žiada v súvislosti so svojím zriadením o schválenie orgánom dohľadu, účelovo vytvorený subjekt preukazuje, že sú splnené požiadavky uvedené v článkoch 318 až 324 a 326 až 327 delegovaného nariadenia (EÚ) 2015/35 a že účelovo vytvorený subjekt dokáže splniť požiadavky článku 325 delegovaného nariadenia (EÚ) 2015/35 tak, že vo svojej žiadosti o tom poskytne listinné dôkazy. Pri predkladaní žiadosti o povolenie žiadateľ predkladá minimálne podpornú dokumentáciu podľa prílohy I. Táto dokumentácia musí obsahovať údaje o štruktúre účelovo vytvoreného subjektu, preberaných rizikách a financovaní účelovo vytvoreného subjektu.
   Článok 6
   Odňatie povolenia
   1.   Orgán dohľadu, ktorý udeľuje schválenie orgánom dohľadu na zriadenie účelovo vytvoreného subjektu, môže povolenie účelovo vytvorenému subjektu odňať, keď:

               a)

               účelovo vytvorený subjekt už nespĺňa pôvodné podmienky, na základe ktorých bolo udelené povolenie daný účelovo vytvorený subjekt zriadiť;

               b)

               účelovo vytvorený subjekt závažným spôsobom porušuje svoje povinnosti podľa právnych predpisov, ktoré sa na neho vzťahujú.

         2.   Vo vyššie uvedenom prípade podľa ods. 1 písmena b) orgán dohľadu považuje účelovo vytvorený subjekt za subjekt, ktorý sa dopustil závažného porušenia povinností vtedy, keď tento subjekt nedodržiava požiadavku byť financovaný v plnej miere a orgán dohľadu sa domnieva, že účelovo vytvorený subjekt nedokáže v primeranom časovom rámci súlad s touto požiadavkou obnoviť.
   3.   V prípadnom rozhodnutí odňať povolenie musí byť uvedené úplné odôvodnenie a toto rozhodnutie sa musí účelovo vytvorenému subjektu bezodkladne oznámiť.
   Článok 7
   Účelovo vytvorený subjekt určený pre viaceré dojednania
   1.   Keď žiadateľ žiada orgán dohľadu o schválenie zriadenia účelovo vytvoreného subjektu určeného pre viaceré dojednania, musí zároveň k spokojnosti svojho orgánu dohľadu preukázať, že jeho solventnosť nemôže byť nepriaznivo ovplyvnená likvidačným konaním ktorejkoľvek jednotlivej poisťovne alebo zaisťovne, z ktorej sa prenáša riziko, a že účelovo vytvorený subjekt určený pre viaceré dojednania bude v ktoromkoľvek momente spĺňať požiadavku solventnosti.
   2.   Pri preukazovaní toho, že solventnosť účelovo vytvoreného subjektu určeného pre viaceré dojednania nemôže byť nepriaznivo ovplyvnená likvidačným konaním ktorejkoľvek jednotlivej poisťovne alebo zaisťovne, z ktorej sa prenáša riziko, účelovo vytvorený subjekt určený pre viaceré dojednania poskytuje dostatočné podporné dôkazy na to, aby svojmu orgánu dohľadu umožnil posúdiť celkovú súhrnnú maximálnu expozíciu účelovo vytvoreného subjektu určeného pre viaceré dojednania voči riziku a súhrnnú maximálnu expozíciu každého jednotlivého zmluvného dojednania voči riziku, súvisiaceho s presunom rizika z poisťovne alebo zaisťovne.
   3.   Keď žiadateľ žiada orgán dohľadu o schválenie zriadenia účelovo vytvoreného subjektu určeného pre viaceré dojednania, poskytne dostatočné podporné dôkazy o tom, že spĺňa podmienky uvedené v článkoch 319 až 321 a 326 vykonávacích opatrení, pričom sa zohľadní každé jednotlivé zmluvné dojednanie, aby sa určilo, či účelovo vytvorený subjekt určený pre viaceré dojednania spĺňa požiadavky na solventnosť.
   4.   Keď žiadateľ nedokáže poskytnúť dostatočné podporné dôkazy v súlade s ustanoveniami odsekov 1 až 3, orgán dohľadu žiadosť o zriadenie účelovo vytvoreného subjektu určeného pre viaceré dojednania zamietne.
   Článok 8
   Priebežná spolupráca medzi orgánmi dohľadu
   1.   Keď účelovo vytvorený subjekt, ktorý preberá riziko od poisťovne alebo zaisťovne, sídli v členskom štáte, ktorý nie je členským štátom, v ktorom má poisťovňa alebo zaisťovňa povolenie, dotknuté orgány dohľadu priebežne spolupracujú.
   2.   Orgány dohľadu si vymieňajú informácie relevantné pre výkon úloh dohľadu, a to aj vrátane informácií o prípadných plánovaných opatreniach v oblasti dohľadu zameraných na účelovo vytvorený subjekt alebo na poisťovňu a zaisťovňu, z ktorej sa prenáša riziko, keď tieto opatrenia môžu mať vplyv na dohľad nad uvedeným účelovo vytvoreným subjektom alebo poisťovňou a zaisťovňou, z ktorej sa prenáša riziko. Za takýchto okolností orgány dohľadu navzájom bezodkladne komunikujú.
   Článok 9
   Konzultácie pre udelením povolenia
   Pred udelením povolenia orgán dohľadu, od ktorého sa žiada schválenie orgánom dohľadu na zriadenie účelovo vytvoreného subjektu, konzultuje s orgánom dohľadu členského štátu, v ktorom sídli poisťovňa alebo zaisťovňa, z ktorej sa prenáša riziko.
   Článok 10
   Oznamovanie zmien
   Orgán dohľadu nad účelovo vytvoreným subjektom bezodkladne oznamuje orgánu dohľadu poisťovne alebo zaisťovne, ktorá na účelovo vytvorený subjekt prenáša riziko, všetky relevantné informácie doručené od účelovo vytvoreného subjektu podľa článku 325 ods. 5 delegovaného nariadenia (EÚ) 2015/35 týkajúce sa akýchkoľvek zmien, ktoré by mohli mať vplyv na súlad účelovo vytvoreného subjektu s požiadavkami uvedenými v článkoch 318 až 324, 326 a 327 delegovaného nariadenia (EÚ) 2015/35. Orgán dohľadu bezodkladne oznamuje prípad, keď účelovo vytvorený subjekt poruší požiadavky na solventnosť.
   Článok 11
   Oznamovanie odňatia povolenia
   V prípade odňatia povolenia účelovo vytvoreného subjektu orgán dohľadu daného účelovo vytvoreného subjektu bezodkladne informuje orgán dohľadu poisťovne alebo zaisťovne, z ktorej sa na daný účelovo vytvorený subjekt prenáša riziko.
   Článok 12
   Oznamovanie výročnej správy
   Orgán dohľadu nad účelovo vytvoreným subjektom bezodkladne sprístupňuje výročnú správu účelovo vytvoreného subjektu, predloženú podľa článku 325 ods. 3 a 4 delegovaného nariadenia (EÚ) 2015/35, orgánu dohľadu poisťovne alebo zaisťovne, z ktorej sa na daný účelovo vytvorený subjekt prenáša riziko. V prípade účelovo vytvoreného subjektu určeného pre viaceré dojednania môže orgán dohľadu nad účelovo vytvoreným subjektom určeným pre viaceré dojednania sprístupniť orgánom dohľadu iba tie časti správy, ktoré sa týkajú poisťovne a zaisťovne sídliacej v členskom štáte uvedených orgánov dohľadu.
   Článok 13
   Kvantitatívny obsah výročnej správy
   V súlade s článkom 325 delegovaného nariadenia (EÚ) 2015/35 účelovo vytvorený subjekt každoročne predkladá svojmu orgánu dohľadu kvantitatívne informácie podľa formátov a vzorov stanovených v prílohe II a v súlade s pokynmi v prílohe III, pričom tieto informácie obsahujú:

               a)

               obsah predkladaných informácií podľa vzoru SPV.01.01 v prílohe II podľa pokynov v prílohe III pod referenčných číslom SPV.01.01;

               b)

               základné informácie o účelovo vytvorenom subjekte podľa vzoru SPV.01.02 v prílohe II podľa pokynov v prílohe III pod referenčným číslom SPV.01.02;

               c)

               údaje zo súvahy účelovo vytvoreného subjektu rozdelené podľa triedy významnosti položiek aktív, záväzkov a vlastného imania, vrátane emitovaných dlhopisov alebo iného mechanizmu financovania podľa vzoru SPV.02.01 v prílohe II podľa pokynov v prílohe III pod referenčným číslom SPV.02.01;

               d)

               údaje o podsúvahových položkách účelovo vytvoreného subjektu podľa vzoru SPV.02.02 v prílohe II podľa pokynov v prílohe III pod referenčným číslom SPV.02.02;

               e)

               preberané riziká, pokiaľ ide o každé jednotlivé zmluvné dojednanie týkajúce sa presunu rizika z poisťovne alebo zaisťovne podľa vzoru SPV.03.01 v prílohe II podľa pokynov v prílohe III pod referenčným číslom SPV.03.01;

               f)

               zoznam emitovaných dlhových cenných papierov alebo iných mechanizmov financovania, pokiaľ ide o každé jednotlivé zmluvné dojednanie týkajúce sa presunu rizika z poisťovne alebo zaisťovne podľa vzoru SPV.03.02 v prílohe II podľa pokynov v prílohe III pod referenčným číslom SPV.03.02.

         Článok 14
   Kvalitatívny obsah výročnej správy
   V súlade s článkom 325 delegovaného nariadenia (EÚ) 2015/35 účelovo vytvorený subjekt každoročne svojmu orgánu dohľadu predkladá kvalitatívne informácie, ktoré obsahujú:

               a)

               primeraný opis základu, metód a predpokladov použitých na ocenenie aktív;

               b)

               primeraný opis základu, metód a predpokladov použitých na stanovenie súhrnnej maximálnej expozície voči riziku;

               c)

               podrobné údaje o prípadných konfliktoch záujmov medzi účelovo vytvoreným subjektom, poisťovňami alebo zaisťovňami a veriteľmi alebo mechanizmami financovania;

               d)

               podrobné údaje o všetkých významných transakciách, do ktorých vstúpil účelovo vytvorený subjekt v poslednom období, na ktoré sa vzťahuje správa;

               e)

               informácie, ktorými účelovo vytvorený subjekt preukáže, že je neustále financovaný v plnej miere, a to aj:

                           i)

                           opis rizík vrátane rizika likvidity a vyčísliteľných rizík, ktoré účelovo vytvorený subjekt preberá;

                           ii)

                           informácie o emitovaných dlhových nástrojoch alebo uzavretých iných mechanizmoch financovania;

               f)

               ak účelovo vytvorený subjekt počas obdobia, na ktoré sa vzťahuje správa, priebežne nespĺňal požiadavku byť financovaný v plnej miere, účelovo vytvorený subjekt predloží akékoľvek relevantné informácie o tomto nesplnení povinnosti a o jeho odstránení podľa článku 326 delegovaného nariadenia (EÚ) 2015/35 počas obdobia, na ktoré sa vzťahuje správa;

               g)

               kvalitatívne informácie o akýchkoľvek zmenách, ktoré by mohli mať vplyv na súlad účelovo vytvoreného subjektu s požiadavkami uvedenými v článkoch 318 až 324, 326 a 327 delegovaného nariadenia (EÚ) 2015/35.

         Článok 15
   Opis rizík, ktoré preberá účelovo vytvorený subjekt
   Pri opisovaní preberaných rizík podľa požiadavky článku 14 účelovo vytvorený subjekt vo výročnej správe predkladá tieto informácie:

               a)

               informácie o tom, či sa preberané riziká týkajú hlavne životného alebo neživotného druhu rizika;

               b)

               aké druhy spúšťacej udalosti sa na tieto riziká vzťahujú;

               c)

               informácie o tom, či k spúšťacej udalosti došlo v období, na ktoré sa vzťahuje správa, čím vznikla pohľadávka voči aktívam účelovo vytvoreného subjektu;

               d)

               informácie o tom, či boli v období, na ktoré sa vzťahuje správa, vyplatené prípadné sumy vyplývajúce z pohľadávky a ak je to tak, aká suma bola do dnešného dňa vyplatená a či spúšťacia udalosť negatívne ovplyvnila likviditu účelovo vytvoreného subjektu;

               e)

               informácie o tom, či sa rizikový profil účelovo vytvoreného subjektu od predchádzajúceho obdobia, na ktoré sa vzťahuje správa, alebo oproti pôvodným obchodným podmienkam, ktoré boli pri povoľovaní oznámené jeho orgánu dohľadu, významným spôsobom zmenil.

         Článok 16
   Informácie o emitovaných dlhových nástrojoch alebo uzavretých iných mechanizmoch financovania
   Keď účelovo vytvorený subjekt predkladá informácie o emitovaných dlhových nástrojoch alebo iných mechanizmoch financovania uzavretých podľa požiadavky článku 14, účelovo vytvorený subjekt predkladá tieto informácie:

               a)

               výnosy z emisie dlhopisov alebo iného mechanizmu financovania a to, či boli plne splatené, pokiaľ ide o každé jednotlivé zmluvné dojednanie týkajúce sa presunu rizika z poisťovne alebo zaisťovne;

               b)

               druhy tried mechanizmu financovania, pričom sa spresnia tranže alebo triedy vrátane informácií o udelených externých či interných ratingoch používaných na emitované dlhové nástroje a ktoré, ak vôbec nejaké, ratingové agentúry sa využili;

               c)

               dôvody, prečo sa mechanizmy financovania považujú za dostatočne odolné na zabezpečenie neustálej ochrany potenciálnych pohľadávok poisťovne alebo zaisťovne, z ktorej sa na účelovo vytvorený subjekt prenáša riziko, s cieľom zachovať jej schopnosť plniť sumy, za ktoré zodpovedá, keď dôjde k ich splatnosti a zabezpečiť štruktúru vyplácania dlhopisov alebo mechanizmov financovania;

               d)

               akékoľvek dlhové nástroje, ktoré boli čiastočne alebo v plnej miere zrušené, spätne odkúpené alebo splatené, odkedy boli tieto nástroje emitované, a osobitne za obdobie, na ktoré sa vzťahuje súčasná správa.

         Článok 17
   Spôsob podávania správ
   Kvantitatívny obsah správy podľa článku 13 predkladajú účelovo vytvorené subjekty orgánu dohľadu elektronicky a kvalitatívny obsah správy podľa článku 15 predkladajú v elektronicky čitateľnom formáte.
   Článok 18
   Mena a jednotky
   1.   Účelovo vytvorené subjekty predkladajú všetky menové údaje obsiahnuté v správe podľa článku 13 v mene vykazovania účelovo vytvoreného subjektu. Na tento účel sa iné meny prevedú na menu vykazovania pomocou príslušného výmenného kurzu platného ku koncu obdobia, na ktoré sa vzťahuje správa.
   2.   Účelovo vytvorené subjekty predkladajú číselné hodnoty ako fakty podľa týchto formátov:

               a)

               údajové body s druhom údajov „peňažné“ sa vykazujú s minimálnou presnosťou zodpovedajúcou jednotkám;

               b)

               údajové body s druhom údajov „celé číslo“ sa vykazujú bez použitia desatinných čísel a s presnosťou zodpovedajúcou jednotkám.

         Článok 19
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. marca 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 335, 17.12.2009, s. 1.

      (2)  Delegované nariadenie Komisie (EÚ) 2015/35 z 10. októbra 2014, ktorým sa dopĺňa smernica Európskeho parlamentu a Rady 2009/138/ES o začatí a vykonávaní poistenia a zaistenia (Solventnosť II) (Ú. v. EÚ L 12, 17.1.2015, s. 1).

      (3)  Nariadenie Európskeho parlamentu a Rady (EÚ) č. 1094/2010 z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES (Ú. v. EÚ L 331, 15.12.2010, s. 48).

      PRÍLOHA I
      Podporná dokumentácia uvedená v článku 5 tohto nariadenia obsahuje:

                  1.

                  jasnú a hĺbkovú prezentáciu a analýzu formou organizačnej schémy, v ktorej sú identifikované všetky relevantné strany zúčastnené na transakcii vrátane zúčastnenej poisťovne alebo zaisťovne, nad ktorými vykonávajú dohľad orgány dohľadu iné než orgán dohľadu zodpovedný za udelenie povolenia účelovo vytvorenému subjektu;

                  2.

                  informácie o totožnosti a kvalifikácii originátora alebo sponzora účelovo vytvoreného subjektu, keď je táto strana iná než poisťovňa alebo zaisťovňa, z ktorej sa na účelovo vytvorený subjekt prenáša riziko;

                  3.

                  informácie o poisťovni alebo zaisťovni, z ktorej sa na účelovo vytvorený subjekt prenáša riziko;

                  4.

                  identifikácia a kvalifikácia osôb, ktoré sú alebo budú vymenované za osoby konajúce ako správcovia aktív účelovo vytvoreného subjektu, ak je to vhodné;

                  5.

                  informácie o totožnosti a kvalifikácii osôb, ktoré sú alebo budú zamestnancami účelovo vytvoreného subjektu vrátane údajov o osobách, ktoré účelovo vytvorený subjekt skutočne riadia;

                  6.

                  informácie o totožnosti a kvalifikácii osôb, ktoré majú, alebo sa očakáva, že budú mať priamy alebo nepriamy kvalifikovaný podiel na účelovo vytvorenom subjekte spolu s výškou týchto podielov;

                  7.

                  informácie o totožnosti a kvalifikácii osôb, ktoré poskytujú alebo budú poskytovať riadiace a profesionálne služby, ako napr. účtovníctvo pre účelovo vytvorený subjekt;

                  8.

                  zakladateľský dokument a stanovy účelovo vytvoreného subjektu, resp. návrhy ich znenia;

                  9.

                  podrobné údaje o pôvodných poistných politikách poisťovne alebo zaisťovne, v ktorých je podrobne uvedené, ktoré riziká poisťovňa alebo zaisťovňa prvotne prebrala a ktoré sa presunú na účelovo vytvorený subjekt vrátane posúdenia a opisu toho, ako presun postúpených rizík a ponechanie si akýchkoľvek zostatkových rizík budú v súlade s požiadavkami článku 320 delegovaného nariadenia (EÚ) 2015/35;

                  10.

                  podrobné údaje o návrhu zmluvného dojednania týkajúceho sa presunu rizika medzi účelovo vytvoreným subjektom a poisťovňou alebo zaisťovňou vrátane opisu toho, ako zmluva bude spĺňať požiadavky článkov 210, 211, 319 a 320 delegovaného nariadenia (EÚ) 2015/35. Tento opis obsahuje:

                              a)

                              akékoľvek relevantné spúšťacie udalosti alebo mechanizmy vyplývajúce zo zmluvy;

                              b)

                              súhrnnú maximálnu expozíciu voči riziku vyplývajúcu zo zmluvy;

                  11.

                  posúdenie, v ktorom sa opíše, na základe čoho sa právne a riadiace štruktúry účelovo vytvoreného subjektu považujú za štruktúry, ktoré spĺňajú požiadavky článkov 210, 319, 320, 324, 326 a 327 delegovaného nariadenia (EÚ) 2015/35. Toto preskúmanie by malo obsahovať aj stanovisko k tomu, či zvolená právna štruktúra účelovo vytvoreného subjektu poskytuje tomuto účelovo vytvorenému subjektu právne vymožiteľnú ochranu aktív, čím sa zabezpečí, aby solventnosť účelovo vytvoreného subjektu nebola nepriaznivo ovplyvnená v súlade s požiadavkami článku 318 písm. b) a článku 321 delegovaného nariadenia (EÚ) 2015/35. Posúdenie by malo obsahovať:

                              a)

                              vysvetlenie toho, ako účelovo vytvorený subjekt je alebo bude financovaný v plnej miere, a to aj vrátane relevantných testov, ako napr. stresových testov a testov scenárov, s cieľom stanoviť, či bola splnená požiadavka financovania v plnej miere a ako bude tento stav zachovávaný;

                              b)

                              informácie o vlastnom imaní účelovo vytvoreného subjektu vrátane veľkosti, rastu a potenciálnej koncentrácie investorov, ako aj o podiele účelovo vytvoreného subjektu na riadení tohto vlastného imania;

                              c)

                              podrobné údaje o protistranách zmluvných dojednaní týkajúcich sa presunu rizika z poisťovne alebo zaisťovne na účelovo vytvorený subjekt vrátane podrobných údajov o všetkých úlohách účelovo vytvoreného subjektu a poisťovne alebo zaisťovne, ako aj o úlohách a totožnosti iných účastníkov, okrem iného vrátane držiteľov zmeniek, manažérov klientskych účtov a manažérov spravujúcich účty, depozitárov a správcov, správcov aktív, poisťovateľov a sponzorov transakcie. Zahŕňa to aj posúdenie príslušných požiadaviek na účtovnú konsolidáciu účelovo vytvoreného subjektu do skupiny;

                              d)

                              informácie o vyčísliteľných rizikách účelovo vytvoreného subjektu vrátane podrobných údajov o riziku likvidity účelovo vytvoreného subjektu a jeho stratégii v oblasti likvidity;

                              e)

                              informácie o rizikových dôsledkoch navrhovanej investičnej stratégie účelovo vytvoreného subjektu;

                              f)

                              informácie o dodržiavaní požiadaviek na solventnosť zo strany účelovo vytvoreného subjektu podľa článku 327 delegovaného nariadenia (EÚ) 2015/35;

                              g)

                              podrobné údaje o presune rizika vrátane posúdenia významných zostatkových rizík vrátane bázického rizika;

                              h)

                              podrobné údaje o prípadnom využívaní hedžingových nástrojov, ako napr. úrokové swapy alebo menové zmluvy, a podrobnosti o nich;

                              i)

                              podrobné údaje o akýchkoľvek podsúvahových záväzkoch na podporu účelovo vytvoreného subjektu vrátane záruk alebo akejkoľvek inej formy zmierňovania kreditného rizika, ktorá bola účelovo vytvorenému subjektu predaná alebo inak poskytnutá;

                              j)

                              finančné projekcie na dobu očakávanej životnosti účelovo vytvoreného subjektu;

                              k)

                              poistno-matematické posúdenie preberaných poistných rizík;

                              l)

                              návrh plánu, v ktorom sa opíšu postupy predkladania správ orgánom dohľadu účelovo vytvoreného subjektu, ktoré musia byť navrhnuté tak, aby spĺňali požiadavky článkov 325 až 327 delegovaného nariadenia (EÚ) 2015/35, vrátane špecifických vykázateľných záležitostí uvedených v článku 325 ods. 2 a článku 326 ods. 1 a 2 delegovaného nariadenia (EÚ) 2015/35 a s ohľadom na spôsob, akým by sa významné zmeny oznamovali orgánu dohľadu;

                  12.

                  transakčnú dokumentácia alebo návrh jej znenia, pokiaľ ide o emisiu dlhopisov alebo mechanizmov financovania, a presun rizika na poskytovateľov takýchto dlhopisov alebo mechanizmov financovania, ktorých cieľom je vysvetliť, ako sa bude zachovávať súlad s článkami 210, 211, 320 a 321 delegovaného nariadenia (EÚ) 2015/35. Táto dokumentácia by mala obsahovať:

                              a)

                              prospekt alebo ponukový obežník alebo memorandum o súkromnom umiestňovaní, resp. návrh ich znenia;

                              b)

                              ratingové hodnotenie alebo správu ratingovej agentúry spred emisie nástrojov financovania účelovo vytvoreným subjektom;

                              c)

                              podrobné údaje o potenciálnom využití finančných ručiteľov pri ktorejkoľvek z „tranží“ emitovaných zmeniek;

                              d)

                              správcovskú dohodu, ak takýto dokument existuje, alebo návrh jej znenia;

                              e)

                              pokiaľ ide o dlhopisy alebo mechanizmy financovania, podrobné údaje o stratégii účelovo vytvoreného subjektu v oblasti likvidity pre emitované finančné nástroje vrátane štruktúry a rozdelenia do tried, druhov pozícií a pravidiel odstúpenia platiacich pre držiteľov zmeniek;

                              f)

                              informácie o rizikových dôsledkoch investičnej stratégie účelovo vytvoreného subjektu;

                              g)

                              zmluvy alebo návrh ich znenia a podrobné údaje o akýchkoľvek hedžingových nástrojoch, ako napr. úrokové swapy alebo menové zmluvy;

                              h)

                              transakčnú dokumentáciu alebo návrh jej znenia, ktorou sa riadia časti zmluvných dojednaní týkajúce sa presunu rizika z poisťovne alebo zaisťovne na účelovo vytvorený subjekt, ktoré sa dajú chápať ako súvisiaca transakcia podľa článku 210 ods. 3 a článku 320 ods. 2 delegovaného nariadenia (EÚ) 2015/35. Ak je to relevantné, môžu sem patriť zmluvy s inými účastníkmi transakcie, ako aj zmluvy o zverení výkonu činností (outsourcing) a o službách;

                  13.

                  ak účelovo vytvorený subjekt, ktorý dostal povolenie pred 31. decembrom 2015, začne po 31. decembri 2015 vykonávať akékoľvek nové činnosti, účelovo vytvorený subjekt podá správu s akýmikoľvek relevantnými informáciami o tom, aký vplyv môže mať existujúca činnosť účelovo vytvoreného subjektu na jeho súhrnný profil rizikovej expozície vo vzťahu k akejkoľvek novej činnosti.

      PRÍLOHA II

         Vzory na podávanie správ pre účelovo vytvorené subjekty

         SPV.01.01 – Obsah predkladaných údajov

                     Kód vzoru

                     Názov vzoru

                  C0010

                  SPV.01.02

                  Základné informácie

                  R0010

                  SPV.02.01

                  Súvaha

                  R0020

                  SPV.02.02

                  Podsúvahové položky

                  R0030

                  SPV.03.01

                  Preberané riziká

                  R0040

                  SPV.03.02

                  Dlhopisy alebo iný mechanizmus financovania

                  R0050

         SPV.01.02 – Základné informácie

                  C0010

                  Názov účelovo vytvoreného subjektu, ktorý podáva správu

                  R0010

                  Identifikačný kód

                  R0020

                  Druh kódu

                  R0030

                  Domovská krajina účelovo vytvoreného subjektu

                  R0040

                  Dátum, ku ktorému sa podáva správa

                  R0050

                  Referenčný dátum

                  R0060

                  Mena používaná na podávanie správ

                  R0070

                  Riziká preberané prostredníctvom osobitných dojednaní

                  R0080

                  Súlad s požiadavkou financovania v plnej miere počas celého obdobia, na ktoré sa vzťahuje správa

                  R0090

         SPV.02.01 – Súvaha

                     Hodnota

                     Aktíva

                  C0010

                  Vklady a pohľadávky z úverov

                  R0010

                  Sekuritizované úvery

                  R0020

                  Dlhové cenné papiere

                  R0030

                  Iné sekuritizované aktíva

                  R0040

                  Vlastné imanie a jednotky v podnikoch kolektívneho investovania

                  R0050

                  Finančné deriváty

                  R0060

                  Nefinančné aktíva (vrátane fixných aktív)

                  R0070

                  Iné významné triedy aktív spolu

                  R0080

                  Ostatné aktíva

                  R0090

                     Celkové aktíva

                  R0100

                     Záväzky

                  Prijaté úvery a vklady

                  R0110

                  Emitované dlhové cenné papiere

                  R0120

                  Finančné deriváty

                  R0130

                  Iné významné triedy záväzkov spolu

                  R0140

                  Ostatné záväzky

                  R0150

                     Celkové záväzky

                  R0160

                     Vlastné imanie

                     Celkové vlastné imanie

                  R0170

                  Opis položiek

                     Hodnota

                  C0020

                  C0010

                  Iné významné triedy aktív 1

                  R0180

                  …

                  Opis položiek

                     Hodnota

                  C0020

                  C0010

                  Iné významné triedy záväzkov 1

                  R0190

                  …

                  Opis položiek

                     Hodnota

                  C0020

                  C0010

                  Položka vlastného imania 1

                  R0200

                  …

         SPV.02.02 – Podsúvahové položky

                     Účtovná hodnota

                     Podsúvahové položky

                  C0010

                  Záruky, ktoré účelovo vytvorený subjekt prijal priamo

                  R0010

                  Kolaterál v držbe

                  R0020

                  Ostatné podsúvahové položky spolu

                  R0030

                     Povinnosti vyplývajúce z podsúvahových položiek

                  Zložený kolaterál

                  R0040

                  Povinnosti vyplývajúce z ostatných podsúvahových položiek spolu

                  R0050

                  Opis položiek

                     Účtovná hodnota

                  C0020

                  C0010

                  Podsúvahová položka 1

                  R0060

                  …

                  Opis položiek

                     Účtovná hodnota

                  C0020

                  C0010

                  Povinnosť vyplývajúca z podsúvahovej položky 1

                  R0070

                  …

         SPV.03.01 – Preberané riziká

                     Dojednanie

                     Dátum emisie

                     Emisie/použitia, ktoré sa začali pred vykonávaním smernice 2009/138/ES

                     Názov postu-pujúce-ho subjek-tu

                     Kód postu-pujúce-ho subjek-tu

                     Druh kódu

                     Súhrnná maximálna expozícia voči riziku na dojednanie

                     Aktíva držané na odčleni-teľné riziko

                     Súlad s požiadavkou financovania v plnej miere pre dojednanie počas celého obdobia, na ktoré sa vzťahuje správa

                     Trvanie

                  C0010

                  C0020

                  C0030

                  C0040

                  C0050

                  C0060

                  C0070

                  C0080

                  C0090

                  C0100

                     Spolu

                  R0010

                  Riziko 1

                  R0020

                  …

                  …

         SPV.03.02 – Dlhopisy alebo iný mechanizmus financovania

                     Dojednanie

                     Opis dlhopisov alebo iného mechanizmu financovania emitovaných pre dojednanie

                     Výška dlhopisov alebo iného mechanizmu financovania emitovaných pre dojednanie

                  C0010

                  C0020

                  C0030

                     Spolu

                  R0010

                  Dlhopisy alebo iný mechanizmus financovania 1

                  R0020

                  …

      PRÍLOHA III
      V tejto prílohe sú uvedené doplňujúce pokyny týkajúce sa vzorov zahrnutých do prílohy II k tomuto nariadeniu. Prvý stĺpec tabuliek obsahuje identifikáciu položiek, ktoré sa majú vykázať, a to prostredníctvom identifikácie buniek, ktoré sú prezentované vo vzore v prílohe II.
      Keď sa od účelovo vytvoreného subjektu požaduje, aby kvantitatívne správy doplnil o osobitné zdôvodnenie, toto vysvetlenie sa nemá predkladať v rámci predkladaného vzoru, ale zahrnie sa do opisnej časti informácií, ktoré účelovo vytvorený subjekt predkladá orgánu dohľadu.

         SPV.01.01 – Obsah predkladaných údajov

                  Bunka

                  Položka

                  Pokyny

                  R0010/C0010

                  Základné informácie

                  Nahlásené.

                  R0020/C0010

                  Súvaha

                  Použije sa jedna z možností z nasledujúceho uzavretého zoznamu:

                              1

                              –

                              Nahlásené,

                              9

                              –

                              Nenahlásené (v tomto prípade je nutné uviesť odôvodnenie).

                  R0030/C0010

                  Podsúvahové položky

                  Použije sa jedna z možností z nasledujúceho uzavretého zoznamu:

                              1

                              –

                              Nahlásené,

                              2

                              –

                              Nenahlásené a/alebo žiadne podsúvahové položky,

                              9

                              –

                              Nenahlásené z iného dôvodu (v tomto prípade je nutné uviesť odôvodnenie).

                  R0040/C0010

                  Preberané riziká

                  Použije sa jedna z možností z nasledujúceho uzavretého zoznamu:

                              1

                              –

                              Nahlásené,

                              9

                              –

                              Nenahlásené (v tomto prípade je nutné uviesť odôvodnenie).

                  R0050/C0010

                  Dlhopisy alebo iný mechanizmus financovania

                  Použije sa jedna z možností z nasledujúceho uzavretého zoznamu:

                              1

                              –

                              Nahlásené,

                              9

                              –

                              Nenahlásené (v tomto prípade je nutné uviesť odôvodnenie).

         SPV.01.02 – Základné informácie

                  Bunka

                  Položka

                  Pokyny

                  R0010/C0010

                  Názov účelovo vytvoreného subjektu, ktorý podáva správu

                  Názov účelovo vytvoreného subjektu, ktorý predkladá správu orgánu dohľadu.

                  R0020/C0010

                  Identifikačný kód

                  Identifikácia účelovo vytvoreného subjektu pomocou tejto priority:

                              —

                              Identifikátor právnickej osoby (LEI).

                              —

                              Identifikačný kód používaný na miestnom trhu, ktorý prideľuje vnútroštátny orgán dohľadu.

                  R0030/C0010

                  Druh kódu

                  Identifikácia kódu používaného v položke „Identifikačný kód“. Použije sa jedna z možností z nasledujúceho uzavretého zoznamu:

                              1

                              –

                              LEI

                              2

                              –

                              Miestny kód

                  R0040/C0010

                  Domovská krajina účelovo vytvoreného subjektu

                  Kód krajiny, v ktorej účelovo vytvorený subjekt dostal povolenie, vo formáte ISO 3166-1 alpha-2.

                  R0050/C0010

                  Dátum, ku ktorému sa podáva správa

                  Kód dátumu, kedy sa predkladá správa orgánu dohľadu, vo formáte ISO 8601 (rrrr-mm-dd).

                  R0060/C0010

                  Referenčný dátum

                  Kód dátumu posledného dňa obdobia, na ktoré sa vzťahuje správa, vo formáte ISO 8601 (rrrr-mm-dd).

                  R0070/C0010

                  Mena používaná na podávanie správ

                  Abecedný kód meny peňažných súm, ktoré sa používajú v každej správe, vo formáte ISO 4217.

                  R0080/C0010

                  Riziká preberané prostredníctvom osobitných dojednaní

                  Identifikácia počtu osobitných rizikových dojednaní, na ktorých prebratie účelovo vytvorený subjekt mohol dostať povolenie na základe obchodných podmienok stanovených orgánom dohľadu.

                  R0090/C0010

                  Súlad s požiadavkou financovania v plnej miere počas celého obdobia

                  Uviesť, či bola požiadavka financovania v plnej miere dodržaná medzi dvoma obdobiami, na ktoré sa vzťahuje správa. Použije sa tento uzavretý zoznam:

                              1

                              –

                              Dodržanie požiadavky financovania v plnej miere.

                              2

                              –

                              Nedodržanie požiadavky financovania v plnej miere.

         SPV.02.01 – Súvaha

                  Bunka

                  Položka

                  Pokyny

                  R0010/C0010

                  Vklady a pohľadávky z úverov

                  Hodnota vkladov a pohľadávok z úverov podľa článku 75 smernice 2009/138/ES. Táto položka obsahuje:

                              —

                              Všetky vklady

                              —

                              Úvery poskytnuté účelovo vytvoreným subjektom

                              —

                              Peňažná hotovosť

                  R0020/C0010

                  Sekuritizované úvery

                  Hodnota sekuritizovaných úverov, ktoré účelovo vytvorený subjekt nadobudol, podľa článku 75 smernice 2009/138/ES.

                  R0030/C0010

                  Dlhové cenné papiere

                  Hodnota držaných dlhových cenných papierov podľa článku 75 smernice 2009/138/ES. Sem patrí aj podriadený dlh vo forme dlhových cenných papierov.

                  R0040/C0010

                  Iné sekuritizované aktíva

                  Hodnota iných sekuritizovaných aktív nezahrnutých do položiek „Sekuritizované úvery“ (C0010/R0020) alebo „Dlhové cenné papiere“ (C0010/R0030) podľa článku 75 smernice 2009/138/ES.

                  R0050/C0010

                  Vlastné imanie a jednotky v podnikoch kolektívneho investovania

                  Hodnota vlastného imania a jednotiek v podnikoch kolektívneho investovania držaných podľa článku 75 smernice 2009/138/ES.

                  R0060/C0010

                  Finančné deriváty

                  Hodnota finančných derivátov s kladnou hodnotou podľa článku 75 smernice 2009/138/ES.

                  R0070/C0010

                  Nefinančné aktíva (vrátane fixných aktív)

                  Hodnota hmotného a nehmotného majetku iného než finančné aktíva podľa článku 75 smernice 2009/138/ES.

                  R0080/C0010

                  Iné významné triedy aktív spolu

                  Celková výška iných významných tried aktív.

                  R0090/C0010

                  Ostatné aktíva

                  Hodnota všetkých ostatných aktív, ktoré nie sú obsiahnuté v predchádzajúcich položkách, podľa článku 75 smernice 2009/138/ES.

                  R0100/C0010

                  Celkové aktíva

                  Celková hodnota aktív účelovo vytvoreného subjektu.

                  R0110/C0010

                  Prijaté úvery a vklady

                  Hodnota, ktorú účelovo vytvorený subjekt dlhuje veriteľom, iná než sumy vyplývajúce z emisie obchodovateľných cenných papierov.

                  R0120/C0010

                  Emitované dlhové cenné papiere

                  Hodnota cenných papierov, ktoré emitoval účelovo vytvorený subjekt, iných než vlastné imanie, podľa článku 75 smernice 2009/138/ES.

                  R0130/C0010

                  Finančné deriváty

                  Hodnota finančných derivátov so zápornou hodnotou podľa článku 75 smernice 2009/138/ES.

                  R0140/C0010

                  Iné významné triedy záväzkov spolu

                  Celková výška iných významných tried záväzkov

                  R0150/C0010

                  Ostatné záväzky

                  Hodnota všetkých ostatných záväzkov, ktoré nie sú obsiahnuté v predchádzajúcich položkách, podľa článku 75 smernice 2009/138/ES.

                  R0160/C0010

                  Celkové záväzky

                  Celkové záväzky účelovo vytvoreného subjektu.

                  R0170/C0010

                  Celkové vlastné imanie

                  Celkové vlastné imanie účelovo vytvoreného subjektu.

                  R0180/C0020

                  Iné významné triedy aktív 1

                  Opis významných tried aktív. Identifikácia čo najväčšieho počtu iných významných tried, aby sa poskytol jasný prehľad o povahe významných aktív účelovo vytvoreného subjektu.

                  R0180/C0010

                  Iné významné triedy aktív 1 – Hodnota

                  Hodnota každej významnej triedy aktív.

                  R0190/C0020

                  Iné významné triedy záväzkov 1

                  Opis významných tried záväzkov. Identifikácia čo najväčšieho počtu iných významných tried, aby sa poskytol jasný prehľad o povahe významných záväzkov účelovo vytvoreného subjektu.

                  R0190/C0010

                  Iné významné triedy záväzkov 1 – Hodnota

                  Hodnota každej významnej triedy záväzkov.

                  R0200/C0020

                  Vlastné imanie (významné položky)

                  Opis významných položiek vlastného imania. Rozhoduje o ňom každý účelovo vytvorený subjekt po zvážení povahy významných položiek, ktoré má v držbe vykazujúci účelovo vytvorený subjekt, pričom v priebehu rôznych období vykazovania sa má udržiavať v konzistentnej podobe.

                  R0200/C0010

                  Položka vlastného imania 1

                  Hodnota každej položky vlastného imania vykázaná podľa článku 75 smernice 2009/138/ES.

         SPV.02.02 – Podsúvahové položky

                  Bunka

                  Položka

                  Pokyny

                  R0010/C0010

                  Záruky, ktoré účelovo vytvorený subjekt prijal priamo

                  Účtovná hodnota záruk, ktoré účelovo vytvorený subjekt prijal priamo.

                  R0020/C0010

                  Kolaterál v držbe

                  Účtovná hodnota kolaterálov v držbe.

                  R0030/C0010

                  Ostatné podsúvahové položky spolu

                  Účtovná hodnota každej z vykazovaných ostatných podsúvahových položiek.

                  R0040/C0010

                  Zložený kolaterál

                  Účtovná hodnota zloženého kolaterálu.

                  R0050/C0010

                  Povinnosti vyplývajúce z ostatných podsúvahových položiek spolu

                  Účtovná hodnota každej z vykazovaných povinností vyplývajúcich z ostatných podsúvahových položiek.

                  R0060/C0020

                  Podsúvahová položka 1

                  Opis každej z ostatných podsúvahových položiek. Účelovo vytvorený subjekt vykazuje toľko rozličných položiek, koľko treba.

                  R0060/C0010

                  Podsúvahová položka 1 – účtovná hodnota

                  Účtovná hodnota každej z vykazovaných ostatných podsúvahových položiek.

                  R0070/C0020

                  Povinnosť vyplývajúca z podsúvahovej položky 1

                  Opis každej z povinností vyplývajúcich z ostatných podsúvahových položiek. Účelovo vytvorený subjekt vykazuje toľko rozličných položiek, koľko treba.

                  R0070/C0010

                  Podsúvahová povinnosť 1 – účtovná hodnota

                  Účtovná hodnota každej z vykazovaných povinností vyplývajúcich z ostatných podsúvahových položiek.

         SPV.03.01 – Preberané riziká

                  Bunka

                  Položka

                  Pokyny

                  R0010/C0070

                  Súhrnná maximálna expozícia voči riziku na dojednanie spolu

                  Súhrnná maximálna expozícia účelovo vytvoreného subjektu voči riziku spolu
                  C0070/R0010 = Súčet (C0070/R0020)

                  R0010/C0080

                  Aktíva držané na odčleniteľné riziko spolu

                  Hodnota celkových aktív v držbe
                  SPV.03.01 C0080/R0010 = Súčet (C0080/R0020) = SPV.02.01 C0010/R0100

                  R0020/C0010

                  Dojednanie

                  Keď sú zapojené účelovo vytvorené subjekty určené pre viaceré dojednania, informácie sa poskytujú za každé osobitné dojednanie (každé preberané odčleniteľné riziko). Touto položkou sa identifikuje kód rizikového dojednania.
                  Ak orgán dohľadu pridelí kód, použije sa tento kód. Ak nie, účelovo vytvorený subjekt pridelí kód, ktorý sa používa konzistentne počas rokov vykazovania a nesmie sa opätovne použiť.
                  Počet vykazovaných riadkov je rovnaký ako počet uvedený v SPV.01.02 C0010/R0080.

                  R0020/C0020

                  Dátum emisie

                  Kód dátumu emisie každého odčleniteľného rizikového dojednania vo formáte ISO 8601 (rrrr-mm-dd).

                  R0020/C0030

                  Emisie/použitia, ktoré sa začali pred vykonávaním smernice 2009/138/ES

                  Údaj o tom, či dojednanie nadobudlo účinnosť pred 31. decembrom 2015. Použije sa tento uzavretý zoznam:

                              1

                              –

                              Pred 31. decembrom 2015

                              2

                              –

                              Po 31. decembri 2015

                  R0020/C0040

                  Názov postupujúceho subjektu

                  Názov poisťovne alebo zaisťovne, z ktorej sa na účelovo vytvorený subjekt prenášajú riziká.

                  R0020/C0050

                  Kód postupujúceho subjektu

                  Identifikačný kód postupujúceho subjektu pomocou tejto priority, ak existuje:

                              —

                              Identifikátor právnickej osoby (LEI),

                              —

                              Osobitný kód.

                        Osobitný kód:

                              —

                              Pre poisťovne/zaisťovne z EHP: identifikačný kód používaný na miestnom trhu, ktorý prideľuje orgán dohľadu nad poisťovňou/zaisťovňou,

                              —

                              Pre poisťovne/zaisťovne mimo EHP a neregulované poisťovne/zaisťovne, identifikačný kód, ktorý poskytne účelovo vytvorený subjekt. Pri prideľovaní identifikačného kódu každej poisťovni/zaisťovni mimo EHP alebo neregulovanej poisťovni/zaisťovni musí formát kódu konzistentným spôsobom spĺňať tieto náležitosti:

                        identifikačný kód poisťovne/zaisťovne + kód krajiny poisťovne/zaisťovne vo formáte ISO 3166-1 alpha-2 + 5 číslic

                  R0020/C0060

                  Druh kódu

                  Identifikácia kódu používaného v položke „Kód postupujúceho subjektu“ (C0050). Použije sa jedna z možností z nasledujúceho uzavretého zoznamu:

                              1

                              –

                              LEI

                              2

                              –

                              Osobitný kód

                  R0020/C0070

                  Súhrnná maximálna expozícia voči riziku na dojednanie

                  Hodnota súhrnnej maximálnej expozície voči riziku na dojednanie.

                  R0020/C0080

                  Aktíva držané na odčleniteľné riziko

                  Hodnota celkových aktív v držbe na dojednanie.

                  R0020/C0090

                  Súlad s požiadavkou financovania v plnej miere pre dojednanie počas celého obdobia, na ktoré sa vzťahuje správa

                  Uviesť, či bola požiadavka financovania v plnej miere dodržaná medzi dvoma obdobiami, na ktoré sa vzťahuje správa. Použije sa tento uzavretý zoznam:

                              1

                              –

                              Dodržanie požiadavky financovania v plnej miere

                              2

                              –

                              Nedodržanie požiadavky financovania v plnej miere

                  R0020/C0100

                  Trvanie

                  Hodnota zostávajúceho trvania dojednania v mesiacoch.

         SPV.03.02 – Dlhopisy alebo iný mechanizmus financovania

                  Bunka

                  Položka

                  Pokyny

                  R0010/C0030

                  Výška dlhopisov alebo iného mechanizmu financovania emitovaných pre dojednanie spolu

                  Hodnota celkových emitovaných dlhových cenných papierov
                  SPV.03.02 C0030/R0010 = Súčet (C0030/R0020) = SPV.02.01 C0010/R0120

                  R0020/C0010

                  Dojednanie

                  Keď sú zapojené účelovo vytvorené subjekty určené pre viaceré dojednania, informácie sa poskytujú za každé osobitné dojednanie (každé preberané odčleniteľné riziko). Touto položkou sa identifikuje kód rizikového dojednania.
                  Ak orgán dohľadu pridelí kód, použije sa tento kód. Ak nie, účelovo vytvorený subjekt pridelí kód, ktorý sa používa konzistentne počas rokov vykazovania a nesmie sa opätovne použiť.
                  Počet vykazovaných riadkov je rovnaký ako počet uvedený v SPV.01.02 C0010/R0080.

                  R0020/C0020

                  Dlhopisy alebo iný mechanizmus financovania 1

                  Opis dlhopisov alebo iného mechanizmu financovania emitovaných pre dojednanie vrátane odkazu na transakciu.
                  Na každé dojednanie sa pri vykazovaní každého emitovaného dlhového cenného papiera použije toľko riadkov, koľko treba.

                  R0020/C0030

                  Výška dlhopisov alebo iného mechanizmu financovania emitovaných pre dojednanie

                  Hodnota každej emisie dlhopisov alebo každého z ostatných mechanizmov financovania.


title: Vykonávacie nariadenie Komisie (EÚ) 2017/1467 z 11. augusta 2017, ktorým sa mení nariadenie (EÚ) č. 1255/2010, pokiaľ ide o dovoznú colnú kvótu na výrobky z mäsa z mladého hovädzieho dobytka („baby beef“) s pôvodom v Kosove (Týmto označením nie sú dotknuté pozície k štatútu a označenie je v súlade s rezolúciou BR OSN č. 1244/1999 a so stanoviskom Medzinárodného súdneho dvora k vyhláseniu nezávislosti Kosova. )

text:
                  12.8.2017

                  SK

                  Úradný vestník Európskej únie

                  L 209/13

            VYKONÁVACIE NARIADENIE KOMISIE (EÚ) 2017/1467
      z 11. augusta 2017,
      ktorým sa mení nariadenie (EÚ) č. 1255/2010, pokiaľ ide o dovoznú colnú kvótu na výrobky z mäsa z mladého hovädzieho dobytka („baby beef“) s pôvodom v Kosove (*1)

      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187 prvý odsek písm. b),
      keďže:

                  (1)

                  Nariadením Komisie (EÚ) č. 1255/2010 (2) sa stanovujú podrobné pravidlá správy dovozných colných kvót na výrobky z mäsa z mladého hovädzieho dobytka („baby beef“).

                  (2)

                  Nariadením Rady (ES) č. 1215/2009 (3) sa stanovuje ročná dovozná colná kvóta v objeme 475 ton na výrobky z mäsa z mladého hovädzieho dobytka („baby beef“) s pôvodom na colnom území Kosova (*1).

                  (3)

                  Komisia prijala vykonávacie nariadenie (EÚ) č. 374/2012 (4), ktorým sa zmenilo nariadenie (EÚ) č. 1255/2010 s cieľom otvoriť a zabezpečiť spravovanie ročnej dovoznej colnej kvóty na výrobky z mäsa z mladého hovädzieho dobytka („baby beef“) s pôvodom v Kosove (*1).

                  (4)

                  Dohodu o stabilizácii a pridružení medzi Európskou úniou a Európskym spoločenstvom pre atómovú energiu na jednej strane a Kosovom (*1) na strane druhej (ďalej len „dohoda“) uzatvorila v mene Únie Rada, a to rozhodnutím (EÚ) 2016/342 (5), a je novým nástrojom, ktorým sa upravujú obchodné vzťahy s Kosovom (*1). V článku 28 ods. 3 dohody sa stanovuje dovozná colná kvóta v objeme 475 ton na výrobky z mäsa z mladého hovädzieho dobytka („baby beef“) s pôvodom na colnom území Kosova (*1). V dôsledku toho sa delegovaným nariadením Komisie (EÚ) 2017/1464 (6) colná kvóta na výrobky z mäsa z mladého hovädzieho dobytka („baby beef“) stanovená v prvom pododseku článku 3 ods. 2 nariadenia (ES) č. 1215/2009 určila na nula ton.

                  (5)

                  Nariadenie (EÚ) č. 1255/2010 by sa preto malo zodpovedajúcim spôsobom zmeniť.

                  (6)

                  Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

            PRIJALA TOTO NARIADENIE:
      Článok 1
      V prílohe VIIa k nariadeniu (ES) č. 1255/2010 sa kolónka 8 nahrádza takto:

                     „8.

                     Ja, podpísaný(-á) …, konajúci(-a) v zastúpení oprávneného vydávajúceho orgánu (kolónka 9) osvedčujem, že uvedený tovar sa podrobil zdravotnej inšpekcii v …, v súlade s pripojeným veterinárnym osvedčením zo dňa …, pochádza a dováža sa z Kosova (*2) a presne zodpovedá definícii uvedenej v prílohe II k Dohode o stabilizácii a pridružení medzi Európskou úniou a Európskym spoločenstvom pre atómovú energiu na jednej strane a Kosovom (*2) na strane druhej (Ú. v. EÚ L 71, 16.3.2016, s. 3).“

      Článok 2
      Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 11. augusta 2017

               Za Komisiu

               predseda

            Jean-Claude JUNCKER

         (*1)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244/1999 a so stanoviskom Medzinárodného súdneho dvora k vyhláseniu nezávislosti Kosova.

         (1)  Ú. v. EÚ L 347, 20.12.2013, s. 671.

         (2)  Nariadenie Komisie (EÚ) č. 1255/2010 z 22. decembra 2010, ktorým sa ustanovujú podrobné pravidlá uplatňovania dovozných colných kvót na výrobky z mäsa z mladého hovädzieho dobytka („baby beef“) s pôvodom v Bosne a Hercegovine, Chorvátsku, Bývalej juhoslovanskej republike Macedónsko, Čiernej Hore a Srbsku * (Ú. v. EÚ L 342, 28.12.2010, s. 1).

         (3)  Nariadenie Rady (ES) č. 1215/2009 z 30. novembra 2009, ktorým sa zavádzajú výnimočné obchodné opatrenia pre krajiny a územia zúčastňujúce sa na procese stabilizácie a pristúpenia k Európskej únii (Ú. v. EÚ L 328, 15.12.2009, s. 1).

         (4)  Vykonávacie nariadenie Komisie (EÚ) č. 374/2012 z 26. apríla 2012, ktorým sa mení a dopĺňa nariadenie Komisie (EÚ) č. 1255/2010, ktorým sa ustanovujú podrobné pravidlá uplatňovania dovozných colných kvót na výrobky z mäsa z mladého hovädzieho dobytka („baby beef“) s pôvodom v Bosne a Hercegovine, Chorvátsku, bývalej Juhoslovanskej republike Macedónsko, Čiernej Hore a Srbsku (Ú. v. EÚ L 118, 3.5.2012, s. 1).

         (5)  Rozhodnutie Rady (EÚ) 2016/342 z 12. februára 2016 o uzavretí Dohody o stabilizácii a pridružení medzi Európskou úniou a Európskym spoločenstvom pre atómovú energiu na jednej strane a Kosovom * na strane druhej v mene Únie (Ú. v. EÚ L 71, 16.3.2016, s. 1).

         (6)  Delegované nariadenie Komisie (EÚ) 2017/1464 z 2. júna 2017, ktorým sa mení nariadenie Rady (ES) č. 1215/2009, pokiaľ ide o obchodné koncesie udelené Kosovu * po nadobudnutí platnosti Dohody o stabilizácii a pridružení medzi Európskou úniou a Európskym spoločenstvom pre atómovú energiu na jednej strane a Kosovom na strane druhej (pozri stranu 1 tohto úradného vestníka).

         (*2)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244/1999 a so stanoviskom Medzinárodného súdneho dvora k vyhláseniu nezávislosti Kosova.


title: Vykonávacie nariadenie Komisie (EÚ) č. 514/2013 zo 4. júna 2013 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               5.6.2013

               SK

               Úradný vestník Európskej únie

               L 152/48

         VYKONÁVACIE NARIADENIE KOMISIE (EÚ) č. 514/2013
   zo 4. júna 2013,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. júna 2013

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  41,5

                  MA

                  51,3

                  MK

                  65,0

                  TN

                  25,9

                  TR

                  63,9

                  ZZ

                  49,5

                  0707 00 05

                  AL

                  41,5

                  MK

                  46,1

                  TR

                  142,5

                  ZZ

                  76,7

                  0709 93 10

                  TR

                  141,4

                  ZZ

                  141,4

                  0805 50 10

                  AR

                  115,5

                  TR

                  81,9

                  ZA

                  112,5

                  ZZ

                  103,3

                  0808 10 80

                  AR

                  181,7

                  BR

                  96,0

                  CL

                  115,9

                  CN

                  77,1

                  NZ

                  135,5

                  US

                  155,7

                  ZA

                  130,9

                  ZZ

                  127,5

                  0809 10 00

                  TR

                  195,8

                  ZZ

                  195,8

                  0809 29 00

                  TR

                  469,8

                  US

                  557,8

                  ZZ

                  513,8

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2017/882 z 23. mája 2017 o výnimkách z pravidiel pôvodu stanovených v protokole 1 k Dohode o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej, ktoré sa uplatňujú v rámci kvóty pre určité výrobky z Namíbie

text:
               24.5.2017

               SK

               Úradný vestník Európskej únie

               L 135/15

         VYKONÁVACIE NARIADENIE KOMISIE (EÚ) 2017/882
   z 23. mája 2017
   o výnimkách z pravidiel pôvodu stanovených v protokole 1 k Dohode o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej, ktoré sa uplatňujú v rámci kvóty pre určité výrobky z Namíbie
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 58 ods. 1,
   keďže:

               (1)

               Rozhodnutím Rady (EÚ) 2016/1623 (2) Rada schválila podpis v mene Európskej únie Dohody o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej (3) (ďalej len „dohoda“). Medzi štáty SADC-DHP patria Botswana, Lesotho, Mozambik, Namíbia, Svazijsko a Južná Afrika. Podľa rozhodnutia (EÚ) 2016/1623 sa dohoda bude predbežne vykonávať do ukončenia postupov potrebných na jej uzavretie. Dohoda sa predbežne vykonáva od 10. októbra 2016.

               (2)

               Protokol 1 k dohode sa týka vymedzenia pojmu „pôvodné výrobky“ a metód administratívnej spolupráce. Článok 43 uvedeného protokolu stanovuje pre konkrétny výrobok, a to pripraveného alebo konzervovaného tuniaka dlhoplutvého (Thunnus alalunga) položky HS 1604 vyrábaného z nepôvodného tuniaka dlhoplutvého položiek HS 0302 alebo 0303, automatickú výnimku z pravidiel pôvodu stanovených v tomto protokole v rámci ročnej kvóty udelenej Namíbii. Preto treba stanoviť podmienky pre uplatňovanie týchto výnimiek na dovoz z Namíbie.

               (3)

               Kvótu stanovenú v článku 43 ods. 10 protokolu 1 k dohode by Komisia mala spravovať na základe chronologického poradia podľa dátumov prijatia colných vyhlásení na prepustenie do voľného obehu v súlade s vykonávacím nariadením Komisie (EÚ) 2015/2447 (4).

               (4)

               Nárok na využívanie colných koncesií by mal byť podmienený predložením príslušného dôkazu o pôvode colným orgánom.

               (5)

               S cieľom zabezpečiť bezproblémové uplatňovanie systému kvót stanoveného protokolom by sa toto nariadenie malo uplatňovať od toho istého dátumu, ako je dátum predbežného vykonávania dohody.

               (6)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Výnimky z pravidiel pôvodu v prospech Namíbie uvedené v článku 43 ods. 10 protokolu 1 k Dohode o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej (ďalej len „dohoda“) sa uplatňujú v rámci kvóty uvedenej v prílohe k tomuto nariadeniu.
   Článok 2
   Výnimky stanovené v článku 1 sa môžu využiť len vtedy, keď je k výrobkom uvedeným v prílohe priložený dôkaz o pôvode, ako sa uvádza v prílohe III k protokolu 1 k dohode.
   V kolónke 7 sprievodného osvedčenia EUR.1, ktoré vystavili príslušné orgány Namíbie podľa tohto nariadenia, sa uvádza: „Výnimka – nariadenie (EÚ) 2017/882“.
   Článok 3
   Kvóta uvedená v prílohe sa spravuje v súlade s článkami 49 až 54 vykonávacieho nariadenia (EÚ) 2015/2447.
   Článok 4
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 10. októbra 2016.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. mája 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 269, 10.10.2013, s. 1.

      (2)  Rozhodnutie Rady (EÚ) 2016/1623 z 1. júna 2016 o podpise a predbežnom vykonávaní Dohody o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej v mene Európskej únie (Ú. v. EÚ L 250, 16.9.2016, s. 1).

      (3)  Ú. v. EÚ L 250, 16.9.2016, s. 3.

      (4)  Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).

      PRÍLOHA
      Bez ohľadu na pravidlá interpretácie kombinovanej nomenklatúry má znenie opisu výrobkov v piatom stĺpci tejto tabuľky iba informatívny charakter. Preferenčný režim sa v kontexte tejto prílohy určuje na základe číselných znakov KN platných v čase prijatia tohto nariadenia.

                  Poradové číslo

                  Číselný znak KN

                  Podpoložka TARIC

                  Opis výrobkov

                  Obdobie kvóty

                  Objem kvóty (v tonách čistej hmotnosti, pokiaľ nie je uvedené inak)

                  09.1600

                  ex 1604 14 41
                  ex 1604 14 46
                  ex 1604 14 48
                  ex 1604 20 70

                  30
                  92 , 97
                  30
                  92 , 97

                  Pripravený alebo konzervovaný tuniak dlhoplutvý (Thunnus alalunga) položky HS 1604  vyrábaný z nepôvodného tuniaka dlhoplutvého položiek HS 0302  alebo 0303

                  Od 10.10. do 31.12.2016

                  178

                  Od 1.1. do 31.12.2017 a na každé nasledujúce obdobie od 1.1. do 31.12.

                  800


title: Vykonávacie nariadenie Komisie (EÚ) č. 785/2013 zo 14. augusta 2013 , ktorým sa schvaľuje väčšia zmena špecifikácie názvu zapísaného do Registra chránených označení pôvodu a chránených zemepisných označení [Miel de La Alcarria (CHOP)]

text:
               17.8.2013

               SK

               Úradný vestník Európskej únie

               L 220/12

      VYKONÁVACIE NARIADENIE KOMISIE (EÚ) č. 785/2013
   zo 14. augusta 2013,
   ktorým sa schvaľuje väčšia zmena špecifikácie názvu zapísaného do Registra chránených označení pôvodu a chránených zemepisných označení [Miel de La Alcarria (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Nariadením (EÚ) č. 1151/2012 sa zrušilo a nahradilo nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (2).

               (2)

               V súlade s článkom 9 ods. 1 prvým pododsekom nariadenia (ES) č. 510/2006 Komisia preskúmala žiadosť Španielska o schválenie zmeny špecifikácie chráneného označenia pôvodu „Miel de La Alcarria“ zapísaného do registra na základe nariadenia Komisie (ES) č. 1107/96 (3).

               (3)

               Vzhľadom na to, že ide o nepodstatnú zmenu, Komisia túto žiadosť o zmenu uverejnila podľa článku 6 ods. 2 nariadenia (ES) č. 510/2006 v Úradnom vestníku Európskej únie
                   (4). Vzhľadom na to, že Komisii nebola oznámená žiadna námietka v zmysle článku 7 uvedeného nariadenia, zmena špecifikácie sa musí schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu uvedeného v prílohe k tomuto nariadeniu sa schvaľuje.
   Článok 2
   Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. augusta 2013

            Za Komisiu v mene predsedu

         Johannes HAHN

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 93, 31.3.2006, s. 12.

      (3)  Ú. v. ES L 148, 21.6.1996, s. 1.

      (4)  Ú. v. EÚ C 302, 6.10.2012, s. 24.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.4.   Iné výrobky živočíšneho pôvodu (vajcia, med, rôzne mliečne výrobky okrem masla atď.)

      ŠPANIELSKO
      Miel de La Alcarria (CHOP)


title: Vykonávacie nariadenie Komisie (EÚ) 2017/954 zo 6. júna 2017 o predĺžení prechodných období týkajúcich sa požiadaviek na vlastné zdroje pre expozície voči centrálnym protistranám uvedených v nariadeniach Európskeho parlamentu a Rady (EÚ) č. 575/2013 a (EÚ) č. 648/2012 (Text s významom pre EHP )

text:
               7.6.2017

               SK

               Úradný vestník Európskej únie

               L 144/14

         VYKONÁVACIE NARIADENIE KOMISIE (EÚ) 2017/954
   zo 6. júna 2017
   o predĺžení prechodných období týkajúcich sa požiadaviek na vlastné zdroje pre expozície voči centrálnym protistranám uvedených v nariadeniach Európskeho parlamentu a Rady (EÚ) č. 575/2013 a (EÚ) č. 648/2012
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (1), a najmä na jeho článok 497 ods. 3,
   keďže:

               (1)

               S cieľom zabrániť narušeniu medzinárodných finančných trhov a zamedziť penalizácii inštitúcií tým, že budú podliehať vyšším požiadavkám na vlastné zdroje počas procesu uznávania existujúcich centrálnych protistrán tretej krajiny, sa článkom 497 ods. 2 nariadenia (EÚ) č. 575/2013 stanovilo prechodné obdobie, počas ktorého môžu uvedené inštitúcie považovať centrálne protistrany tretej krajiny, s ktorými inštitúcie usadené v Únii zúčtovávajú transakcie, za kvalifikované centrálne protistrany.

               (2)

               Nariadením (EÚ) č. 575/2013 sa zmenilo nariadenie (EÚ) č. 648/2012 (2), pokiaľ ide o určité vstupy pre výpočet požiadaviek na vlastné zdroje inštitúcií pre expozície voči centrálnym protistranám tretej krajiny. V článku 89 ods. 5a nariadenia (EÚ) č. 648/2012 sa podľa toho od určitých centrálnych protistrán tretej krajiny vyžaduje, aby počas obmedzeného obdobia podávali informácie o celkovej počiatočnej marži, ktorú prijali od svojich zúčtovacích členov. Uvedené prechodné obdobie zodpovedá prechodnému obdobiu stanovenému v článku 497 ods. 2 nariadenia (EÚ) č. 575/2013.

               (3)

               Obe prechodné obdobia mali uplynúť 15. júna 2014.

               (4)

               Článkom 497 ods. 3 nariadenia (EÚ) č. 575/2013 sa Komisia splnomocňuje prijať vykonávací akt s cieľom predĺžiť prechodné obdobie pre požiadavky na vlastné zdroje o šesť mesiacov za výnimočných okolností. Uvedené predĺženie by sa malo uplatňovať aj na lehoty stanovené v článku 89 ods. 5a nariadenia (EÚ) č. 648/2012. Uvedené prechodné obdobia boli predĺžené do 15. júna 2017 vykonávacími nariadeniami Komisie (EÚ) č. 591/2014 (3), (EÚ) č. 1317/2014 (4), (EÚ) 2015/880 (5), (EÚ) 2015/2326 (6), (EÚ) 2016/892 (7) a (EÚ) 2016/2227 (8).

               (5)

               Z centrálnych protistrán usadených v tretích krajinách, ktoré doposiaľ požiadali o uznanie, 28 centrálnych protistrán už bolo Európskym orgánom pre cenné papiere a trhy uznaných. Z toho boli dve centrálne protistrany zo Spojených štátov amerických uznané po prijatí vykonávacieho nariadenia (EÚ) 2016/2227 na základe vykonávacieho rozhodnutia Komisie (EÚ) 2016/377 (9). Okrem toho bolo po prijatí vykonávacích rozhodnutí Komisie (EÚ) 2016/2269 (10), (EÚ) 2016/2275 (11), (EÚ) 2016/2276 (12), (EÚ) 2016/2277 (13) a (EÚ) 2016/2278 (14) uznaných aj päť centrálnych protistrán z Indie, Japonska, Brazílie, Dubajského medzinárodného finančného centra, resp. zo Spojených arabských emirátov. Nakoniec ďalšie centrálne protistrany z Indie a Nového Zélandu môžu byť uznané na základe vykonávacích rozhodnutí Komisie (EÚ) 2016/2269, resp. (EÚ) 2016/2274 (15). Napriek tomuto vývoju zvyšné centrálne protistrany tretej krajiny stále čakajú na uznanie a proces uznania nebude do 15. júna 2017 dokončený. Ak sa prechodné obdobie nepredĺži, inštitúcie usadené v Únii (alebo ich dcérske spoločnosti usadené mimo Únie), ktoré majú expozície voči zvyšným centrálnym protistranám tretej krajiny, by museli značne zvýšiť svoje vlastné zdroje pre tieto expozície. Aj keď môže byť takéto zvýšenie len dočasné, mohlo by potenciálne viesť k odstúpeniu týchto inštitúcií ako priamych účastníkov v uvedených centrálnych protistranách alebo minimálne k dočasnému prerušeniu poskytovania zúčtovacích služieb klientom uvedených inštitúcii, a spôsobiť tak vážne narušenie trhov, na ktorých tieto centrálne protistrany pôsobia.

               (6)

               Potreba zabrániť narušeniu trhov mimo Únie, ktorá už predtým viedla k predĺženiu prechodného obdobia stanoveného v článku 497 ods. 2 nariadenia (EÚ) č. 575/2013, by teda stále existovala aj po uplynutí predĺženia prechodného obdobia stanoveného vo vykonávacom nariadení (EÚ) 2016/2227. Ďalšie predĺženie prechodného obdobia by inštitúciám usadeným v Únii (alebo ich dcérskym spoločnostiam usadeným mimo Únie) malo umožniť zabrániť značnému zvýšeniu požiadaviek na vlastné zdroje z dôvodu nedokončeného procesu uznávania pre centrálne protistrany, ktoré uskutočniteľným a prístupným spôsobom poskytujú špecifický druh zúčtovacích služieb, ktorý inštitúcie usadené v Únii (alebo ich dcérske spoločnosti usadené mimo Únie) požadujú. Je preto vhodné predĺžiť prechodné obdobia o ďalších šesť mesiacov.

               (7)

               Opatrenia stanovené v tomto nariadení sú v súlade so stanoviskom Európskeho výboru pre bankovníctvo,

         PRIJALA TOTO NARIADENIE:
   Článok 1
   Pätnásťmesačné obdobia uvedené v článku 497 ods. 2 nariadenia (EÚ) č. 575/2013 a v článku 89 ods. 5a druhom pododseku nariadenia (EÚ) č. 648/2012, ktoré boli naposledy predĺžené v súlade s článkom 1 vykonávacieho nariadenia (EÚ) 2016/2227, sa predlžujú o ďalších šesť mesiacov do 15. decembra 2017.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. júna 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 176, 27.6.2013, s. 1.

      (2)  Nariadenie Európskeho parlamentu a Rady (EÚ) č. 648/2012 zo 4. júla 2012 o mimoburzových derivátoch, centrálnych protistranách a archívoch obchodných údajov (Ú. v. EÚ L 201, 27.7.2012, s. 1).

      (3)  Vykonávacie nariadenie Komisie (EÚ) č. 591/2014 z 3. júna 2014 o predĺžení prechodných období týkajúcich sa požiadaviek na vlastné zdroje pre expozície voči centrálnym protistranám uvedených v nariadení Európskeho parlamentu a Rady (EÚ) č. 575/2013 a v nariadení Európskeho parlamentu a Rady (EÚ) č. 648/2012 (Ú. v. EÚ L 165, 4.6.2014, s. 31).

      (4)  Vykonávacie nariadenie Komisie (EÚ) č. 1317/2014 z 11. decembra 2014 o predĺžení prechodných období týkajúcich sa požiadaviek na vlastné zdroje pre expozície voči centrálnym protistranám uvedených v nariadeniach Európskeho parlamentu a Rady (EÚ) č. 575/2013 a (EÚ) č. 648/2012 (Ú. v. EÚ L 355, 12.12.2014, s. 6).

      (5)  Vykonávacie nariadenie Komisie (EÚ) 2015/880 zo 4. júna 2015 o predĺžení prechodných období týkajúcich sa požiadaviek na vlastné zdroje pre expozície voči centrálnym protistranám uvedených v nariadeniach Európskeho parlamentu a Rady (EÚ) č. 575/2013 a (EÚ) č. 648/2012 (Ú. v. EÚ L 143, 9.6.2015, s. 7).

      (6)  Vykonávacie nariadenie Komisie (EÚ) 2015/2326 z 11. decembra 2015 o predĺžení prechodných období týkajúcich sa požiadaviek na vlastné zdroje pre expozície voči centrálnym protistranám uvedených v nariadení Európskeho parlamentu a Rady (EÚ) č. 575/2013 a v nariadení Európskeho parlamentu a Rady (EÚ) č. 648/2012 (Ú. v. EÚ L 328, 12.12.2015, s. 108).

      (7)  Vykonávacie nariadenie Komisie (EÚ) 2016/892 zo 7. júna 2016 o predĺžení prechodných období týkajúcich sa požiadaviek na vlastné zdroje pre expozície voči centrálnym protistranám uvedených v nariadeniach Európskeho parlamentu a Rady (EÚ) č. 575/2013 a (EÚ) č. 648/2012 (Ú. v. EÚ L 151, 8.6.2016, s. 4).

      (8)  Vykonávacie nariadenie Komisie (EÚ) 2016/2227 z 9. decembra 2016 o predĺžení prechodných období týkajúcich sa požiadaviek na vlastné zdroje pre expozície voči centrálnym protistranám uvedených v nariadeniach Európskeho parlamentu a Rady (EÚ) č. 575/2013 a (EÚ) č. 648/2012 (Ú. v. EÚ L 336, 10.12.2016, s. 36).

      (9)  Vykonávacie rozhodnutie Komisie (EÚ) 2016/377 z 15. marca 2016 o rovnocennosti regulačného rámca Spojených štátov amerických pre centrálne protistrany, ktorým Komisia pre obchodovanie s komoditnými futures udelila povolenie a ktoré podliehajú jej dohľadu, s požiadavkami nariadenia Európskeho parlamentu a Rady (EÚ) č. 648/2012 (Ú. v. EÚ L 70, 16.3.2016, s. 32).

      (10)  Vykonávacie rozhodnutie Komisie (EÚ) 2016/2269 z 15. decembra 2016 o rovnocennosti regulačného rámca pre centrálne protistrany v Indii v súlade s nariadením Európskeho parlamentu a Rady (EÚ) č. 648/2012 (Ú. v. EÚ L 342, 16.12.2016, s. 38).

      (11)  Vykonávacie rozhodnutie Komisie (EÚ) 2016/2275 z 15. decembra 2016 o rovnocennosti regulačného rámca pre centrálne protistrany v Japonsku v súlade s nariadením Európskeho parlamentu a Rady (EÚ) č. 648/2012 (Ú. v. EÚ L 342, 16.12.2016, s. 57).

      (12)  Vykonávacie rozhodnutie Komisie (EÚ) 2016/2276 z 15. decembra 2016 o rovnocennosti regulačného rámca pre centrálne protistrany v Brazílii v súlade s nariadením Európskeho parlamentu a Rady (EÚ) č. 648/2012 (Ú. v. EÚ L 342, 16.12.2016, s. 61).

      (13)  Vykonávacie rozhodnutie Komisie (EÚ) 2016/2277 z 15. decembra 2016 o rovnocennosti regulačného rámca pre centrálne protistrany v Dubajskom medzinárodnom finančnom centre v súlade s nariadením Európskeho parlamentu a Rady (EÚ) č. 648/2012 (Ú. v. EÚ L 342, 16.12.2016, s. 65).

      (14)  Vykonávacie rozhodnutie Komisie (EÚ) 2016/2278 z 15. decembra 2016 o rovnocennosti regulačného rámca pre centrálne protistrany v Spojených arabských emirátoch v súlade s nariadením Európskeho parlamentu a Rady (EÚ) č. 648/2012 (Ú. v. EÚ L 342, 16.12.2016, s. 68).

      (15)  Vykonávacie rozhodnutie Komisie (EÚ) 2016/2274 z 15. decembra 2016 o rovnocennosti regulačného rámca pre centrálne protistrany na Novom Zélande v súlade s nariadením Európskeho parlamentu a Rady (EÚ) č. 648/2012 (Ú. v. EÚ L 342, 16.12.2016, s. 54).